Sədrlik edən. Çox sağ olun, Valeh müəllim. Mən görürəm, çıxış etmək istəyənlər də var. Amma mənim bu işlərdən xəbərim olduğu üçün bir-iki kəlmə demək istəyirəm. Bildiyiniz kimi, artıq Azərbaycanda infrastruktur üzrə çox işlər görülür. Yeni elektrik yarımstansiyaları, xətləri çəkildi, sayğaclar qoyuldu. Cənab Prezident tərəfindən proqram qəbul olundu. 2013-cü ilə qədər Bakıda, Abşeron yarımadasında və Azərbaycanın bütün rayon mərkəzlərində tullantı suların təmizlənməsi üçün qurğuların qurulması haqqında layihələr hazırlandı. Bu layihələr 2013-cü ilə kimi həyata keçirilməlidir. Bu layihə də ilk belə layihələrdən biridir.